SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Mgr. Peter Kupec
Mgr. Miroslava Gajdošová	
Znalosť cudzích jazykov:	Mgr. Peter Kupec - Anglický jazyk
Mgr. Miroslava Gajdošová - Anglický jazyk, nemecký jazyk	

2.	Zahraničná pracovná cesta

Štát / mesto:	Maďarská republika, Višegrad (Visegrád)	
Názov a adresa 
prijímajúcej organizácie:	Ministerstvo ľudských zdrojov Maďarskej republiky
Arany János utca 6-8,
1051 Budapešť	
Účel cesty:	Stretnutie pri okrúhlom stole medzi krajinami Vyšehradskej štvorky a krajinami Východného partnerstva na tému štruktúrovaného dialógu.	
Spôsob financovania 
(kto hradí cestovné, pobytové náklady, iné výdavky):	Cestovné náklady - Rada Ministerstvo školstva, vedy, výskumu a športu SR
Pobytové náklady - Ministerstvo ľudských zdrojov Maďarskej republiky	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
2.3.2014	•	Príchod a zoznámenie účastníkov	
3.3.2014	•	Oficiálne otvorenie stretnutia, predstavenie cieľov stretnutia
•	Prezentácie zástupcov štátov krajín Vyšehradskej štvorky na tému:  Štruktúrovaný dialóg a ako sa nástroja využíva v krajinách V4, mládežnícka politika v roku 2013
•	Workshopy:
o	Erasmus + a kľúčové akcie programu
o	Záruky pre mladých
•	Prezentácia výsledkov pracovných skupín	
4.3.2014	•	Oficiálne uzatvorenie stretnutia a stanovenie plánov do budúcnosti
•	Odchod účastníkov	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
2.3.2014	•	Príchod a zoznámenie účastníkov	
3.3.2014	Jednou z hlavných úloh krajín Vyšehradskej štvorky (ďalej len „V4“)  je podpora výchovy a vzdelávania mladých ľudí, vrátane športu a rozvoja emocionálnej stránky, s dôrazom na mladých ľudí s nedostatkom príležitostí. Výzvou pre spoluprácu krajín V4 je prepojenie mladých ľudí a hájenie spoločných záujmov krajín V4. Nástrojom na dosiahnutie tohto cieľa je nový program EÚ Erasmus+, prostredníctvom ktorého je možné podporiť rozmer stredoeurópskej spolupráce. 
Počas programu boli prezentované národné stratégie podpory štruktúrovaného dialógu krajín V4. Z diskusií vyplynulo, že opatrenia v mládežníckej politike bude úspešné iba v prípade medzirezortnej a medzisektorovej spolupráce, napr. prostredníctvom vytvorenia komisií, ktoré budú k problémom pristupovať komplexne a budú garantovať implementáciu opatrení, na ktorých sa uznesú.
Súčasťou tohto bloku programu bola aj prezentácia Andrija Pavlovycha, ktorej obsahom bola štatistika, s ktorými krajinami Východného partnerstva programové krajiny spolupracovali  prostredníctvom projektov programu EÚ Mládež v akcii. V rámci Slovenskej republiky sa najviac spolupracovalo s Ukrajinou a Gruzínskom. 
 Obsahom pracovných skupín bola diskusia o programe EÚ Erasmus + a výberový a hodnotiaci proces tohto programu. Obsahom druhej pracovnej skupiny bola implementácia záruk pre mládež v jednotlivých členských štátoch V4 a krajín Východného partnerstva s dôrazom na ich inštitucionálne zaistenie. Druhou významnou oblasťou, ktorej bola venovaná pozornosť, boli mladí ľudia, ktorí sa nenachádzajú v procese vzdelávania, nie sú zamestnaní a neprechádzajú ani procesom odbornej prípravy (v skratke NEETS). Základnou otázkou bolo, ako vytvoriť nástroje s cieľom zapojiť ich do spoločnosti a predchádzať ich sociálnemu vylúčeniu. V rámci workshopovej skupiny bola diskutovaná aj otázka uznávania kompetencií, získaných prostredníctvom neformálneho vzdelávania. Slovensko prezentovalo príklad národného projektu KomPrax a aktivít zameraných na uznanie týchto kompetencií ako boli napr. okrúhle stoly so zamestnávateľmi,  konferencia a podobne.  
	
4.3.2014	•	Oficiálne uzatvorenie stretnutia a stanovenie plánov do budúcnosti
•	Odchod účastníkov	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Zo ZPC vyplynuli nasledovné úlohy:
•	Konzultovať závery ZPC s národnou pracovnou skupinou k Štrukturovanému dialógu.
•	Informovať pracovný tím k príprave predsedníctva SR vo V4 a zohľadniť identifikované potreby jednotlivých krajín.
•	V rámci predsedníctva vo V4 klásť dôraz na prípravu memoranda o spolupráci s krajinami Východného partnerstva, predovšetkým s Gruzínskom.	

6.	Prehľad prinesenej dokumentácie a miesto jej uloženia 

Dokumentácia zo stretnutia je uložená na OM MŠVVaŠ SR. 	

7.	Osobitne vyhodnotený očakávaný prínos ZPC 

Zahraničná pracovná cesta prispela k získaniu poznatkov v nasledovných oblastiach:
•	Porovnanie podpory štruktúrovaného dialógu v krajinách V4. 
•	Mapovanie situácie mládežníckej politiky v krajinách V4, 
•	Oboznámenie sa s potrebami, ktoré zástupcovia krajín identifikovali. Tieto potreby budú zohľadnené pri tvorbe priorít počas predsedníctva SR v rámci V4.

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR. Súhlasím so zverejnením správy na internete.

Súhlasím so zverejnením tejto správy na internete

Dátum:	10.3.2013	
Správu vypracoval
(meno a priezvisko, podpis):	Mgr. Peter Kupec	
Správu schválil
(meno a priezvisko, podpis):	Ing. Viliam Michalovič